Ύψος Κέρκυρας

Ο Ύψος είναι χωριό στην Κέρκυρα. Διοικητικά ανήκει στον δήμο Κεντρικής Κέρκυρας και Διαποντίων Νήσων του ομώνυμου νομού.  Σύμφωνα με την απογραφή του 2011, έχει 644 κατοίκους.

Γενικά στοιχεία
Βρίσκεται 14 χιλιόμετρα από την πόλη της Κέρκυρας. Ο Ύψος είναι το πιο εμπορικό και τουριστικό χωριό της βορειοανατολικής ακτής της Κέρκυρας.
Αναπτύσσεται κατά μήκος της ακτής και αποτελεί δημοφιλή προορισμό εξαιτίας της μεγάλης παραλίας. Τα νερά είναι πολύ καθαρά και δεν βαθαίνουν απότομα. Στο άκρο της παραλίας υπάρχει ένα μικρό λιμάνι και σε διάφορα σημεία της μεγάλης παραλίας υπάρχουν κέντρα για θαλάσσια σπορ. Υπάρχουν επίσης πολλά καταστήματα κάθε είδους: σούπερ μάρκετ, ζαχαροπλαστεία, μαγαζιά με σουβενίρ, κοσμηματοπωλεία, εστιατόρια, μπαρ και internet cafe.
Διαθέτει επίσης κάθε είδος καταλύματος (ξενοδοχεία, διαμερίσματα, γκαρσονιέρες και κάμπινγκ.) https://www.corfu-kerkyra.eu/el/ipsos-kerkyra.php

Μετακίνηση
Ο Ύψος συνδέεται με την πόλη της Κέρκυρας, τη Δασιά και το Μπαρμπάτι με αστικά λεωφορεία που έχουν καθημερινά δρομολόγια. Πραγματοποιούνται ακόμη εκδρομές με βάρκα προς την Κασσιόπη, την πόλη της Κέρκυρας ή τις κοντινές παραλίες.

 Πληθυσμός 
+ Πίνακας πληθυσμού199120012011 1733 824 644

 Παραπομπές 
Απογραφές πληθυσμού 1991, 2001, 2011 σύμφωνα με την κωδικοποίηση της Απογραφής 2011, Ελληνική Στατιστική Αρχή.

Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων